text:
развиващи се страни допринасят по подходящ начин съобразно своите отговорности и съответни възможности.
 (11) QELRC на Норвегия от 84 е в съответствие с нейната цел за 30-процентно намаляване на емисиите до 2020 г. в сравнение с 1990 г. Ако може да допринесе за глобално и всеобхватно споразумение, с което държави, които са с големи емисии, постигнат споразумение за намаляване на емисиите, съответстващо на целта от 2 °C, Норвегия ще премине към равнище на намаление от 40 процента за 2020 г. спрямо равнищата от 1990 г. Тази референция запазва статута на посочените ангажименти, поети в рамките на споразуменията от Канкун, и не представлява ново правно обвързващо задължение по настоящия Протокол.
 (12) QELRC, представено в третата колона от тази таблица, се отнася до цел за намаляване на емисии с 20 % до 2020 г. в сравнение с равнищата от 1990 г. Швейцария ще разгледа възможностите за по-значително намаляване на емисиите до 30 % до 2020 г. в сравнение с равнищата от 1990 г., при условие че други развити страни поемат задължение за подобни намаления на емисиите и развиващите се страни допринасят по подходящ начин съобразно своите отговорности и възможности в съответствие с целта от 2 °C. Тази референция запазва статута на ангажимента, поет в рамките на споразуменията от Канкун, и не представлява ново правно обвързващо задължение по настоящия Протокол или правилата, реда и условията, свързани с него.
 (13) Следва да е пълно пренасяне и не се приема никакво анулиране или ограничение на използването на тази законно придобита суверенна собственост.
 (14) На 15 декември 2011 г. депозитарят получи писмено уведомление за оттеглянето на Канада от Протокола от Киото. Това поражда действие за Канада на 15 декември 2012 г.
 (15) В съобщение от 10 декември 2010 г. Япония посочи, че не възнамерява да поема задължения по втория период на задължения по Протокола от Киото след 2012 г.
 (16) Нова Зеландия остава страна по Протокола от Киото. Тя ще си постави количествена цел за намаляване на емисиите от всички отрасли на икономиката по Рамковата конвенция на ООН по изменение на климата в периода от 2013 до 2020 г.
 (17) В съобщение от 8 декември 2010 г., получено от Секретариата на 9 декември 2010 г., Руската федерация посочи, че не възнамерява да поема количествено задължение за ограничаване или намаляване на емисиите за втория период на задължения.“
 (18) Прилага се само от началото на втория период на задължения.
 ПРИЛОЖЕНИЕ I
 Уведомление относно условията на споразумението за съвместно изпълнение на задълженията на Европейския съюз, неговите държави членки и Исландия съгласно член 3 от Протокола от Киото, приети на Конференцията на страните по Рамковата конвенция на на ООН по изменение на климата, служеща като заседание на страние по Протокола от Киото в Доха, с Решение 1/СМР.8, в съответствие с член 4 от Протокола от Киото
 1. Членове на споразумението
 Европейският съюз, неговите държави членки и Република Исландия, всички от които са страни по Протокола от Киото, са членове на настоящото споразумение („членовете“) Следните държави понастоящем са държави — членки на Европейския съюз:
 Кралство Белгия, Република България, Чешка република, Кралство


text:
Дания, Федерална република Германия, Република Естония, Ирландия, Република Гърция, Кралство Испания, Френска република, Република Хърватия, Италианска република, Република Кипър, Република Латвия, Република Литва, Велико херцогство Люксембург, Унгария, Република Малта, Кралство Нидерландия, Република Австрия, Република Полша, Португалска република, Румъния, Република Словения, Словашка република, Република Финландия, Кралство Швеция, Обединено кралство Великобритания и Северна Ирландия.
 Исландия е член на настоящото споразумение по силата на Споразумението между Европейския съюз и неговите държави членки, от една страна, и Исландия, от друга страна, относно участието на Исландия в съвместното изпълнение на задълженията на Европейския съюз, неговите държави членки и Исландия за втория период на задължения по Протокола от Киото към Рамковата конвенция на ООН по изменение на климата.
 2. Съвместно изпълнение на задълженията по член 3 от Протокола от Киото ЗА ВТОРИЯ ПЕРИОД НА ЗАДЪЛЖЕНИЯ по Протокола от Киото
 В съответствие с член 4, параграф 1 от Протокола от Киото членовете ще изпълняват задълженията си по член 3 от него, както следва:
 —
 В съответствие с член 4, параграфи 5 и 6 от Протокола от Киото членовете ще гарантират, че в държавите членки и в Исландия общата сума от изразените в еквивалент на въглероден диоксид съвкупни антропогенни емисии на парниковите газове, изброени в приложение А към Протокола от Киото, не надвишава съвместното им предписано количество.
 —
 Прилагането на член 3, параграф 1 от Протокола от Киото за емисиите на парникови газове от въздушния и морския транспорт за държавите членки и Исландия се основава на подхода на Конвенцията за включване само на емисиите от вътрешни полети и вътрешен морски транспорт в целите на страните. Подходът на Европейския съюз по отношение на втория период на задължения по Протокола от Киото ще остане същият като този по отношение на първия период на задължения, като се има предвид, че след Решение 2/CP.3 не беше постигнат напредък при разпределението на посочените емисии в целите на страните. Това не засяга строгостта на задълженията на Европейския съюз съгласно пакета от документи за климата и енергетиката, които остават непроменени. Това не засяга сащо така необходимостта да се вземат мерки относно емисиите на такива газове от авиационно и корабно гориво.
 —
 Всеки член може да увеличи своето равнище на амбиция чрез прехвърляне на предписани емисионни единици, единици редуцирани емисии или сертифицирани единици редуцирани емисии към партида за анулирани квоти, установена в националния му регистър. Членовете ще представят съвместно информацията, която се изисква по параграф 9 от решение 1/CMP.8, и съвместно ще правят предложения за целите на член 3, параграфи 1б и 1в от Протокола от Киото.
 —
 Членовете ще продължават да прилагат индивидуално разпоредбите на член 3, параграфи 3 и 4 от Протокола от Киото и договорените в съответствие с тях решения.
 —
 Общите емисии на членовете от базовата година ще са равни на сумата от емисиите в съответните базови години, приложими за всяка държава членка и за Исландия.
 —
 Ако земеползването, промените в земеползването и горското стопанство са представлявали нетен източник на емисии на парникови газове през 1990 г. за която и да е държава членка или Исландия, съответният член, в съответствие с член

type: contracts

jurisdiction: EU


text:
3, параграф 7а от Протокола от Киото, включва в своята базова година или период на емисии изразените в еквивалент на въглероден диоксид съвкупни антропогенни емисии по източници минус отстранените количества от поглътители през базовата година или период, причинени от земеползването, промените в земеползването и горското стопанство, за целите на изчисляването на съвместното предписано количество на членовете, определено в съответствие с член 3, параграфи 7а, 8 и 8а от Протокола от Киото.
 —
 Изчислението съгласно член 3, параграф 7б от Протокола от Киото се прилага по отношение на съвместното предписано количество за втория период на задължения за членовете, определено в съответствие с член 3, параграфи 7а, 8 и 8а от Протокола от Киото, и сумата от средните годишни емисии, предизвикани от членовете през първите три години от първия период на задължения, умножена по осем.
 —
 В съответствие с решение 1/CMP.8, единици от количествата от резерва за излишък от предходен период на даден член могат да бъдат използвани за изтегляне по време на допълнителния период за изпълнение на задълженията за втория период на задължения до степента, до която емисиите на този член по време на втория период на задължения надвишават съответните предписани количества за този период в настоящото уведомление.
 3. Съответни равнища на емисии, разпределени на членовете на споразумението
 Задълженията за количествено ограничаване и намаляване на емисиите за членовете, посочено в третата колона от приложение Б към Протокола от Киото, е 80 %. Съвместното предписано количество за членовете за втория период на задължения ще бъде определено в съответствие с член 3, параграфи 7а, 8 и 8а от Протокола от Киото, и неговото изчисление ще бъде улеснено от доклада, представен от Европейския съюз съгласно параграф 2 от решение 2/CMP.8.
 Съответните равнища на емисии на членовете са, както следва:
 —
 Равнището на емисии на Европейския съюз е разликата между съвместното предписано количество на членовете и сумата от равнищата на емисии на държавите членки и Исландия. Неговото изчисляване ще бъде улеснено от доклада, представен съгласно параграф 2 от решение 2/CMP.8.
 —
 Съответните равнища на емисии на държавите членки и Исландия в съответствие с член 4, параграфи 1 и 5 от Протокола от Киото са сборът от съответните суми, посочени в таблица 1 по-долу, и всички резултати от прилагането на член 3, параграф 7а, второ изречение от Протокола от Киото за дадената държава членка или Исландия.
 Предписаните количества на членовете са равни на техните съответни равнища на емисиите.
 Предписаното количество на Европейския съюз ще се приспада от емисиите на парникови газове от източници съгласно схемата на Европейския съюз за търговия с емисии, в която неговите държави членки и Исландия участват, доколкото тези емисии са обхванати по Протокола от Киото. Съответните предписани количества на държавите членки и Исландия обхващат емисиите на парникови газове по източници и по отстраняване от поглътители във всяка държава членка или Исландия от източници и поглътители, които не са обхванати от Директива 2009/29/ЕО на Европейския парламент и на Съвета за изменение на Директива 2003/87/ЕО, с оглед подобряване и разширяване на схемата на Общността за търговия с квоти за емисии на парникови газове. Това


text:
включва всички емисии от източници и отстраняване от поглътители, обхванати от член 3, параграфи 3 и 4 от Протокола от Киото, както и всички емисии на азотен трифлуорид (NF3) в рамките на Протокола от Киото.
 Всеки член по това споразумение докладва отделно за емисиите, обхванати от съответното му предписано количество, по източници и по отстраняване от поглътители.
 Таблица 1: Равнища на емисиите на държавите членки и Исландия (преди прилагането на член 3, параграф 7а) в тонове еквивалент на въглероден диоксид за втория период на задължения по Протокола от Киото
 Белгия
 584 228 513
 България
 222 945 983
 Чешка република
 520 515 203
 Дания
 269 321 526
 Германия
 3 592 699 888
 Естония
 51 056 976
 Ирландия
 343 467 221
 Гърция
 480 791 166
 Испания
 1 766 877 232
 Франция
 3 014 714 832
 Хърватия
 162 271 086
 Италия
 2 410 291 421
 Кипър
 47 450 128
 Латвия
 76 633 439
 Литва
 113 600 821
 Люксембург
 70 736 832
 Унгария
 434 486 280
 Малта
 9 299 769
 Нидерландия
 919 963 374
 Австрия
 405 712 317
 Полша
 1 583 938 824
 Португалия
 402 210 711
 Румъния
 656 059 490
 Словения
 99 425 782
 Словакия
 202 268 939
 Финландия
 240 544 599
 Швеция
 315 554 578
 Обединено кралство
 2 743 362 625
 Исландия
 15 327 217
 ПРИЛОЖЕНИЕ II
 Декларация на Европейския съюз, Направена В съответствие С член 24, параграф 3 от Протокола от Киото
 Следните държави са понастоящем държави — членки на Европейския съюз: Кралство Белгия, Република България, Чешка република, Кралство Дания, Федерална република Германия, Република Естония, Ирландия, Република Гърция, Кралство Испания, Френска република, Република Хърватия, Италианска република, Република Кипър, Република Латвия, Република Литва, Велико херцогство Люксембург, Унгария, Република Малта, Кралство Нидерландия, Република Австрия, Република Полша, Португалска република, Румъния, Република Словения, Словашка република, Република Финландия, Кралство Швеция и Обединеното кралство Великобритания и Северна Ирландия.
 Европейският съюз декларира, че съгласно Договора за функционирането на Европейския съюз, и по-специално член 192, параграф 1 и член 191 от него, той разполага с компетентност за сключване на международни споразумения и за изпълнение на задълженията, произтичащи от тях, с което допринася за постигане на следните цели:
 —
 опазване, защита и подобряване на качеството на околната среда;
 —
 защита на здравето на хората;
 —
 разумно и рационално използване на природните ресурси;
 —
 насърчаване, на международно равнище, на мерки за справяне с регионални или световни проблеми на околната среда, и по-специално борбата с изменението на климата.
 Европейският съюз декларира, че неговото количeствено задължение за намаляване на емисиите за втория период на задължения по Протокола от Киото (2013—2020 г.) ще бъде изпълнено чрез действия на Европейския съюз и неговите държави членки в рамките на съответната им компетентност. Правно обвързващите актове за изпълнение на неговото задължение, които обхващат въпросите, уредени с Протокола от Киото, изменен с изменението от Доха, вече са в сила.
 Европейският съюз ще продължи да предоставя редовно информация относно релевантните правни инструменти на Европейския съюз в рамките на допълнителната информация, включена в националното му съобщение, представяно съгласно член 12 от Конвенцията, за да докаже спазването на задълженията си по


text:
 Важна правна забележка
 |
 22001D0083
 Официален вестник n° L 238 , 06/09/2001 стр. 0034 - 0035 специално чешко издание глава 11 том 06 стр. 244 - 245 специално испанско издание глава 11 том 06 стр. 244 - 245 специално унгарско издание глава 11 том 06 стр. 244 - 245 специално литвийско издание глава 11 том 06 стр. 244 - 245 LV.ES глава 11 том 06 стр. 244 - 245 MT.ES глава 11 том 06 стр. 244 - 245 PL.ES глава 11 том 06 стр. 244 - 245 SK.ES глава 11 том 06 стр. 244 - 245 специално словенско издание глава 11 том 06 стр. 244 - 245
 Решение на Съвместния комитет на ЕИПNo 83/2001от 19 юни 2001 годинаотносно изменение на приложение XXI (Статистика) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с Протокол за адаптиране на Споразумението за Европейското икономическо пространство, оттук нататък наричано "споразумението", и по специално член 98 от него,като има предвид, че:(1) Приложение XXI към Споразумението беше изменено с Решение No 57/2001 на Съвместния комитет на ЕИП от 18 май 2001 г. [1].(2) Регламент (ЕО) No 1575/2000 на Комисията от 19 юли 2000 г. за изпълнение на Регламент (ЕО) No 577/98 на Съвета относно организацията на извадково изследване на работната сила в Общността във връзка с кодификацията, която се използва за предаването на данни от 2001 г. и следващите години [2], следва да се включи в споразумението.(3) Регламент (ЕО) No 1897/2000 на Комисията от 7 септември 2000 г. за прилагане на Регламент (ЕО) No 577/98 на Съвета относно организирането на извадково изследване за работната сила в Общността във връзка с оперативната дефиниция за безработица [3] следва да се включи в споразумението,РЕШИ:Член 1Следните точки се добавят след точка 18a (Регламент (ЕО) No 577/98 на Съвета) от приложение XXI към споразумението:"18aa. 32000 R 1575: Регламент (ЕО) No 1575/2000 на Комисията от 19 юли 2000 г. в изпълнение на Регламент (ЕО) No 577/98 на Съвета за изпълнение на Регламент (ЕО) No 577/98 на Съвета относно организацията на извадково изследване на работната сила в Общността във връзка с кодификацията, която се използва за предаването на данни от 2001 г. и следващите години (ОВ L 181, 20.7.2000 г., стр. 16).18aб. 32000 R 1897: Регламент (ЕО) No 1897/2000 на Комисията от 7 септември 2000 г. в изпълнение на Регламент (ЕО) No 577/98 на Съвета за прилагане на Регламент (ЕО) No 577/98 на Съвета относно организирането на извадково изследване за работната сила в Общността във връзка с оперативната дефиниция за безработица (ОВ L 228, 8.9.2000 г., стр. 18)."Член 2Текстовете на Регламенти (ЕО) No 1575/2000 и (ЕО) No 1897/2000 на исландски и норвежки език, които предстои да бъдат публикувани в притурката за ЕИП към Официален вестник на Европейските общности, са автентични.Член 3Настоящото решение влиза в сила считано от 20 юни 2001 г., при условие че всички нотификации до Съвместният комитет на ЕИП [****] съгласно член 103, параграф 1 от споразумението са направени.Член 4Настоящото решение се публикува в раздела за ЕИП и в притурката за ЕИП към Официален


text:
 8.7.2020
 BG
 Официален вестник на Европейския съюз
 L 219/3
 ПРЕВОД
 СПОРАЗУМЕНИЕ
 под формата на размяна на писма между Eвропейския съюз и Централноафриканската република относно статута на Консултативната мисия на Европейския съюз по линия на ОПСО в Централноафриканската република (EUAM RCA)
 А. Писмо от Европейския съюз
 Брюксел, 27 май 2020 г.
 Негово Превъзходителство професор Faustin-Archange TOUADERA
 Президент на Централноафриканската република
 Господин президент,
 С писмото си от 18 декември 2019 г. Вие дадохте съгласието си за разгръщането на консултативната мисия на Европейския съюз в Централноафриканската република (EUAM RCA), създадена от Съвета на Европейския съюз с неговото Решение (ОВППС) 2019/2110 от 9 декември 2019 г. Сега трябва да се определи статутът на EUAM RCA и на нейния персонал чрез международно споразумение между Вашата страна и Европейския съюз.
 Освен това със същото писмо Вие пожелахте да предоставите едностранно на EUAM RCA привилегиите и имунитетите, които бяха предоставени в рамките на операция EUFOR Tchad/RCA, на силите на Европейския съюз и техния персонал с международното споразумение, сключено между Европейския съюз и Централноафриканската република на 16 април 2008 г.
 Както пожелахте и както беше договорено за EUFOR RCA, EUMAM RCA и EUTM RCA, Ви предлагам всички разпоредби на посоченото споразумение (членове 1—19) да станат приложими за EUAM RCA, като се приема, че:
 —
 всяко позоваване на EUFOR в посочените членове ще се счита за позоваване на EUAM RCA;
 —
 всяко позоваване на командващия силите на Европейския съюз ще се счита за позоваване на ръководителя на мисията EUAM RCA;
 —
 за транспортните средства, посочени в член 1, параграф 3, буква а), член 3, параграф 2 и член 4, параграф 3, ще се счита, че се състоят не само от транспортните средства, които са собственост на националните контингенти, участващи в EUAM RCA, но и от транспортните средства, които са притежавани, наети или чартирани от EUAM RCA;
 —
 позоваването на Резолюция 1778 (2007) на Съвета за сигурност на Организацията на обединените нации от 25 септември 2007 г. в член 1, параграф 3, буква б) се счита за позоваване както на размяната на писма помежду ни от 17 и 18 декември 2019 г., така и на Решение (ОВППС) 2019/2110 на Съвета на Европейския съюз от 9 декември 2019 г. за създаване на EUAM RCA.
 В допълнение, ако сте съгласни, ще се прилагат следните разпоредби:
 —
 Централноафриканската република осигурява, в рамките на своите възможности, сигурността на EUAM RCA и нейния персонал;
 —
 за тази цел Централноафриканската република взема необходимите мерки за защитата и сигурността на EUAM RCA и нейния персонал. Всички конкретни мерки, предложени от приемащата държава, ще се съгласуват с ръководителя на мисията преди изпълнението им. Централноафриканската република ще разрешава и предоставя безплатно подкрепа за дейностите, свързани с евакуацията по медицински причини на персонала на EUAM RCA. При необходимост ще се сключват допълнителни договорености по тези въпроси;
 —
 персоналът на EUAM RCA има право да носи малки оръжия и боеприпаси, при условие че има разрешение от ръководителя на мисията за това;
 —
 в този контекст EUAM RCA разполага с правомощията за предприемане на необходимите мерки на територията на Централноафриканската република,


text:
включително използването на необходимата и пропорционална сила, за да защити своя персонал, помещения, превозни средства и имущество срещу действия, които биха могли да застрашат живота на персонала на EUAM RCA или да му причинят телесни повреди, и когато е целесъобразно, за да защити същевременно и други лица, изправени пред същата заплаха в непосредствена близост до мисията, срещу действия, които биха застрашили живота им или биха могли да им причинят тежки телесни повреди;
 —
 списъкът на членовете на персонала на EUAM RCA, получили разрешение от ръководителя на мисията да носят и превозват оръжия и боеприпаси, ще се съобщава на компетентните органи на Централноафриканската република. Това съобщение има изцяло декларативен характер. Компетентните органи на Централноафриканската република ще предоставят на този персонал на EUAM RCA разрешения за носене и превоз на оръжие.
 Ще Ви бъда задължен, ако ми съобщите дали сте съгласни с така направените предложения. При положителен отговор от Ваша страна настоящото писмо заедно с Вашия отговор ще съставляват правно обвързващо международно споразумение между Централноафриканската република и Европейския съюз относно статута на EUAM RCA, което ще влезе в сила от датата на получаването на Вашия отговор.
 Моля приемете, господин президент, моите най-дълбоки почитания.
 За Европейския съюз
 Б. Писмо от Централноафриканската република
 Банги, 25 юни 2020 г.
 г-н Josep BORRELL FONTELLES
 Върховен представител на Европейския съюз по
 въпросите на външната политика и политиката на сигурност
 Уважаеми господин върховен представител,
 Благодаря Ви за Вашето писмо от 27 май 2020 г. относно EUAM RCA, което гласи, както следва:
 „С писмото си от 18 декември 2019 г. Вие дадохте съгласието си за разгръщането на консултативната мисия на Европейския съюз в Централноафриканската република (EUAM RCA), създадена от Съвета на Европейския съюз с неговото Решение (ОВППС) 2019/2110 от 9 декември 2019 г. Сега трябва да се определи статутът на EUAM RCA и на нейния персонал чрез международно споразумение между Вашата страна и Европейския съюз.
 Освен това със същото писмо Вие пожелахте да предоставите едностранно на EUAM RCA привилегиите и имунитетите, които бяха предоставени в рамките на операция EUFOR Tchad/RCA, на силите на Европейския съюз и техния персонал с международното споразумение, сключено между Европейския съюз и Централноафриканската република на 16 април 2008 г.
 Както пожелахте и както беше договорено за EUFOR RCA, EUMAM RCA и EUTM RCA, Ви предлагам всички разпоредби на посоченото споразумение (членове 1—19) да станат приложими за EUAM RCA, като се приема, че:
 —
 всяко позоваване на EUFOR в посочените членове ще се счита за позоваване на EUAM RCA;
 —
 всяко позоваване на командващия силите на Европейския съюз ще се счита за позоваване на ръководителя на мисията EUAM RCA;
 —
 за транспортните средства, посочени в член 1, параграф 3, буква а), член 3, параграф 2 и член 4, параграф 3, ще се счита, че се състоят не само от транспортните средства, които са собственост на националните контингенти, участващи в EUAM RCA, но и от транспортните средства, които са притежавани, наети или чартирани от EUAM RCA;
 —
 позоваването на Резолюция 1778 (2007) на Съвета за сигурност на Организацията на обединените нации от 25 септември 2007 г. в


text:
член 1, параграф 3, буква б) се счита за позоваване както на размяната на писма помежду ни от 17 и 18 декември 2019 г., така и на Решение (ОВППС) 2019/2110 на Съвета на Европейския съюз от 9 декември 2019 г. за създаване на EUAM RCA.
 В допълнение, ако сте съгласни, ще се прилагат следните разпоредби:
 —
 Централноафриканската република осигурява, в рамките на своите възможности, сигурността на EUAM RCA и нейния персонал;
 —
 за тази цел Централноафриканската република взема необходимите мерки за защитата и сигурността на EUAM RCA и нейния персонал. Всички конкретни мерки, предложени от приемащата държава, ще се съгласуват с ръководителя на мисията преди изпълнението им. Централноафриканската република ще разрешава и предоставя безплатно подкрепа за дейностите, свързани с евакуацията по медицински причини на персонала на EUAM RCA. При необходимост ще се сключват допълнителни договорености по тези въпроси;
 —
 персоналът на EUAM RCA има право да носи малки оръжия и боеприпаси, при условие че има разрешение от ръководителя на мисията за това;
 —
 в този контекст EUAM RCA разполага с правомощията за предприемане на необходимите мерки на територията на Централноафриканската република, включително използването на необходимата и пропорционална сила, за да защити своя персонал, помещения, превозни средства и имущество срещу действия, които биха могли да застрашат живота на персонала на EUAM RCA или да му причинят телесни повреди, и когато е целесъобразно, за да защити същевременно и други лица, изправени пред същата заплаха в непосредствена близост до мисията, срещу действия, които биха застрашили живота им или биха могли да им причинят тежки телесни повреди;
 —
 списъкът на членовете на персонала на EUAM RCA, получили разрешение от ръководителя на мисията да носят и превозват оръжия и боеприпаси, ще се съобщава на компетентните органи на Централноафриканската република. Това съобщение има изцяло декларативен характер. Компетентните органи на Централноафриканската република ще предоставят на този персонал на EUAM RCA разрешения за носене и превоз на оръжие.
 Ще Ви бъда задължен, ако ми съобщите дали сте съгласни с така направените предложения. При положителен отговор от Ваша страна настоящото писмо заедно с Вашия отговор ще съставляват правно обвързващо международно споразумение между Централноафриканската република и Европейския съюз относно статута на EUAM RCA, което ще влезе в сила от датата на получаването на Вашия отговор.“
 Имам честта да Ви уведомя, че съм съгласен с условията, изложени във Вашето писмо.
 Моля приемете, уважаеми г-н Върховен представител, моите най-дълбоки почитания.
 За Централноафриканската република


text:
 27.6.2019
 BG
 Официален вестник на Европейския съюз
 L 174/45
 РЕШЕНИЕ НА СЪВМЕСТНИЯ КОМИТЕТ НА ЕИП
 No 176/2017
 от 22 септември 2017 година
 за изменение на приложение II (Технически правила, стандарти, изпитвания и сертифициране) към Споразумението за ЕИП [2019/1064]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Регламент (ЕС) No 1307/2014 на Комисията от 8 декември 2014 г. за определяне на критериите и географските райони на пасищата с висока степен на биоразнообразие за целите по член 7б, параграф 3, буква в) от Директива 98/70/ЕО на Европейския парламент и на Съвета относно качеството на бензиновите и дизеловите горива и за целите по член 17, параграф 3, буква в) от Директива 2009/28/ЕО на Европейския парламент и на Съвета за насърчаване на използването на енергия от възобновяеми източници (1) следва да бъде включен в Споразумението за ЕИП.
 (2)
 Поради това приложение II към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 След точка 6в (Решение 2011/13/ЕО на Комисията) от глава XVII на приложение II към Споразумението за ЕИП се вмъква следното:
 „6г.
 32014 R 1307: Регламент (ЕС) No 1307/2014 на Комисията от 8 декември 2014 г. за определяне на критериите и географските райони на пасищата с висока степен на биоразнообразие за целите по член 7б, параграф 3, буква в) от Директива 98/70/ЕО на Европейския парламент и на Съвета относно качеството на бензиновите и дизеловите горива и за целите по член 17, параграф 3, буква в) от Директива 2009/28/ЕО на Европейския парламент и на Съвета за насърчаване на използването на енергия от възобновяеми източници (ОВ L 351, 9.12.2014 г., стр. 3).
 За целите на настоящото споразумение разпоредбите на регламента се тълкуват със следната адаптация:
 Чрез дерогация от параграф 8 от Протокол 1 към Споразумението за ЕИП член 2 не се прилага за пасища, разположени на териториите на държавите от ЕАСТ.“
 Член 2
 Текстовете на Регламент (ЕС) No 1307/2014 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 23 септември 2017 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 22 септември 2017 година.
 За Съвместния комитет на ЕИП
 Председател
 Sabine MONAUNI
 (1) ОВ L 351, 9.12.2014 г., стр. 3.
 (*1) Без отбелязани конституционни изисквания.


text:
 5.7.2007
 BG
 Официален вестник на Европейския съюз
 L 175/35
 РЕШЕНИЕ No 2/2007 НА СЪВЕТА НА МИНИСТРИТЕ АКТБ—ЕО
 от 25 май 2007 година
 за разрешаване на допълнителни двустранни вноски, управлявани от Комисията, способстващи за целите на Механизма за подкрепа на мира в Африка
 (2007/461/ЕО)
 СЪВЕТЪТ НА МИНИСТРИТЕ АКТБ—ЕО,
 като взе предвид Споразумението за партньорство между членовете на групата на държавите от Африка, Карибите и Тихоокеанския басейн, от една страна, и Европейската общност и нейните държави-членки, от друга, подписано в Котону на 23 юни 2000 г. (1), ревизирано от Споразумението (2) за изменение на Споразумението за партньорство АКТБ—ЕО, подписано в Люксембург на 25 юни 2005 г., и по-специално параграф 8 от приложение I към него,
 като има предвид, че:
 (1)
 Решение No 3/2003 на Съвета на министрите АКТБ—ЕО от 11 декември 2003 г. относно използването на ресурсите от пакета за дългосрочно развитие на Деветия ЕФР за създаването на Механизъм за подкрепа на мира в Африка (3) осигури необходимата финансова подкрепа за установяването на този механизъм.
 (2)
 Съветът по общи въпроси и външни отношения от 5 март 2007 г. призна, че е необходимо спешно да се откликне на потребността от финансиране на Мироопазващата мисия на Африканския съюз в Дарфур/Судан (AMIS).
 (3)
 Ресурсите, предвидени в пакета за набавяне на средства в рамките на АКТБ за Механизма за подкрепа на мира в Африка до влизането в сила на Десетия европейски фонд за развитие (ЕФР), не са достатъчни за провеждането на AMIS до тази дата. Поради което държавите-членки на ЕС изразиха своята готовност да направят допълнителни двустранни вноски. Тези допълнителни вноски следва да бъдат набрани за Механизма за подкрепа на мира в Африка и управлявани от Комисията с цел подобряване на координацията и мониторинга на използването на тези средства до влизането в сила на десетия ЕФР.
 (4)
 Решение 2005/446/ЕО на представителите на правителствата на държавите-членки, които проведоха среща в рамките на Съвета от 30 май 2005 г. за определяне на крайния срок за ангажиране на средствата от Деветия европейски фонд за развитие (ЕФР) (4), определя 31 декември 2007 г. за краен срок, до който средствата от Деветия ЕФР могат да бъдат ангажирани.
 (5)
 Следователно е необходимо държавите-членки от ЕС да направят допълнителни вноски, управлявани от Комисията, които да способстват за целите на Механизма за подкрепа на мира в Африка,
 РЕШИ:
 Член 1
 Доброволни вноски
 До 30 септември 2007 г. всяка държава-членка на ЕС може да предостави на Комисията доброволни допълнителни вноски, които да способстват за целите на Механизма за подкрепа на мира в Африка съгласно Финансовия протокол.
 На Комисията се поверява отговорността за управлението на тези вноски в рамките на Механизма за подкрепа на мира в Африка в съответствие с процедурите на Деветия европейски фонд за развитие, освен в случаите на деангажиране на средства, които ще бъдат възстановени на държавите-членки на ЕС пропорционално на техните доброволни допълнителни вноски.
 Член 2
 Влизане в сила
 Настоящото решение влиза с сила в деня на приемането му.
 Съставено в Брюксел на 25 май 2007 година.
 За Съвета на министрите АКТБ—ЕО
 Председател
 Mohlabi K. TSEKOA
 (1) ОВ L 317, 15.12.2000


text:
 21.8.2008
 BG
 Официален вестник на Европейския съюз
 L 223/38
 РЕШЕНИЕ НА СЪВМЕСТНИЯ КОМИТЕТ НА ЕИП
 No 45/2008
 от 25 април 2008 година
 за изменение на приложение II (Технически регламенти, стандарти, изпитвания и сертифициране) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано пo-долу „Споразумението“, и по-специално член 98 от него,
 като има предвид, че:
 (1)
 Приложение II към Споразумението бе изменено с Решение на Съвместния комитет на ЕИП No 23/2008 от 14 март 2008 г. (1)
 (2)
 Регламент (ЕО) No 807/2007 на Комисията от 10 юли 2007 г. за изменение на приложение II към Регламент (ЕИО) No 2092/91 на Съвета относно биологичното производство на земеделски продукти и неговото означаване върху земеделските продукти и храни (2) следва да се включи в Споразумението.
 (3)
 Регламент (ЕО) No 1319/2007 на Комисията от 9 ноември 2007 година за изменение на приложение I към Регламент (ЕИО) No 2092/91 на Съвета във връзка с използването на фураж от земеделски парцели през тяхната първа година на преход към биологично производство (3) следва да се включи в Споразумението.
 (4)
 Настоящото решение не се прилага за Лихтенщайн,
 РЕШИ:
 Член 1
 В точка 54б (Регламент (ЕИО) No 2092/91 на Съвета) от глава XII от приложение II към Споразумението се добавят следните тирета:
 „—
 32007 R 0807: Регламент (ЕО) No 807/2007 на Комисията от 10 юли 2007 г. (ОВ L 181, 11.7.2007 г., стр. 10),
 —
 32007 R 1319: Регламент (ЕО) No 1319/2007 на Комисията от 9 ноември 2007 г. (ОВ L 293, 10.11.2007 г., стр. 3).“
 Член 2
 Текстовете на регламенти (ЕО) No 807/2007 и (ЕО) No 1319/2007 на исландски и на норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 26 април 2008 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (4).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 25 април 2008 година.
 За Съвместния комитет на ЕИП
 Председател
 Alan SEATTER
 (1) ОВ L 182, 10.7.2008 г., стр. 7.
 (2) ОВ L 181, 11.7.2007 г., стр. 10.
 (3) ОВ L 293, 10.11.2007 г., стр. 3.
 (4) Без отбелязани конституционни изисквания.


text:
 Важна правна забележка
 |
 22001D0084
 Официален вестник n° L 238 , 06/09/2001 стр. 0036 - 0037 специално чешко издание глава 11 том 06 стр. 246 - 247 специално испанско издание глава 11 том 06 стр. 246 - 247 специално унгарско издание глава 11 том 06 стр. 246 - 247 специално литвийско издание глава 11 том 06 стр. 246 - 247 LV.ES глава 11 том 06 стр. 246 - 247 MT.ES глава 11 том 06 стр. 246 - 247 PL.ES глава 11 том 06 стр. 246 - 247 SK.ES глава 11 том 06 стр. 246 - 247 специално словенско издание глава 11 том 06 стр. 246 - 247
 Решение на Съвместния комитет на ЕИПNo 84/2001от 19 юни 2001 годинаотносно изменение на приложение XXI (статистика) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с Протокол за адаптиране на Споразумението за Европейското икономическо пространство, оттук нататък наричано "споразумението", и по специално член 98 от него,като има предвид, че:(1) Приложение XXI към споразумението беше изменено с Решение No 57/2001 на Съвместния комитет на ЕИП от 18 май 2001 г. [1].(2) Регламент (ЕО) No 2601/2000 на Комисията от 17 ноември 2000 г. за определяне на подробни правила за прилагането на Регламент (EО) No 2494/95 на Съвета относно момента на въвеждане на покупните цени в хармонизирания индекс на потребителските цени [2] следва да се включи в споразумението.(3) Регламент (ЕО) No 2602/2000 на Комисията от 17 ноември 2000 г. за определяне на подробни правила за прилагане на Регламент (EО) No 2494/95 на Съвета относно минимални стандарти за разглеждане на намаления в цените на хармонизирания индекс на потребителските цени [3] следва да се включи в споразумението.(4) Регламент (ЕО) No 2494/95 на Съвета [4] не се прилага по отношение на Лихтенщайн,РЕШИ:Член 1Следните точки се добавят след точка 19й (Решение 1999/622/EО, Евратом на Комисията) от приложение XXI към споразумението:"19к. 32000 R 2601: Регламент (ЕО) No 2601/2000 на Комисията от 17 ноември 2000 г. за определяне на подробни правила за прилагането на Регламент (EО) No 2494/95 на Съвета относно момента на въвеждане на покупните цени в хармонизирания индекс на потребителските цени (ОВ L 300, 29.11.2000 г., стр. 14).19л. 32000 R 2602: Регламент на Комисията (ЕО) No 2602/2000 от 17 ноември 2000 г. за определяне на подробни правила за прилагане на Регламент (EО) No 2494/95 на Съвета относно минимални стандарти за разглеждане на намаления в цените на хармонизирания индекс на потребителските цени (ОВ L 300, 29.11.2000 г., стр. 16)."Член 2Текстовете на Регламенти (ЕО) No 2601/2000 и (ЕО) No 2602/2000 на исландски и норвежки език, които предстои да бъдат публикувани в притурката за ЕИП към Официален вестник на Европейските общности, са автентични.Член 3Настоящото решение влиза в сила считано от 20 юни 2001 г., при условие че всички нотификации до Съвместният комитет на ЕИП [*****] съгласно член 103, параграф 1 от споразумението са направени.Член 4Настоящото решение се публикува в раздела за ЕИП и в притурката за ЕИП към Официален вестник на Европейските общности.Съставено в Брюксел на 19 юни 2001 година.За Съвместния комитет на ЕИППредседателP. Westerlund[1] ОВ


text:
 Важна правна забележка
 |
 21977A0208(03)
 Официален вестник n° L 270 , 27/09/1978 стр. 0015 - 0019 специално финландско издание: глава 11 том 8 стр. 0017 специално шведско издание: глава 11 том 8 стр. 0017 специално чешко издание глава 11 том 13 стр. 261 - 265 специално испанско издание глава 11 том 13 стр. 261 - 265 специално унгарско издание глава 11 том 13 стр. 261 - 265 специално литвийско издание глава 11 том 13 стр. 261 - 265 LV.ES глава 11 том 13 стр. 261 - 265 MT.ES глава 11 том 13 стр. 261 - 265 PL.ES глава 11 том 13 стр. 261 - 265 SK.ES глава 11 том 13 стр. 261 - 265 специално словенско издание глава 11 том 13 стр. 261 - 265
 19780927Заключителен актУпълномощените представители наНегово Величество Кралят на Белгия,Нейно Величество Кралицата на Дания,Президентът на Федерална република Германия,Президентът на Френската република,Президентът на Ирландия,Президентът на Италианската република,Негово Кралско Височество Великият Херцог на Люксембург,Нейно Величество Кралицата на Нидерландия,Нейно Величество Кралицата на Обединеното кралство Великобритания и Северна Ирландия,и на Съвета на Европейските общностиот една страна, идържавата Израелот друга страна,които се срещнаха в Брюксел на осми февруари хиляда деветстотин седемдесет и седма година за подписване на Допълнителния протокол към Споразумението между Европейската икономическа общност и държавата Израел, както и на протокола относно финансовото сътрудничество,с подписването на тези протоколи- приеха съвместната декларация относно концепцията за "договарящи страни",- взеха под внимание изброените по-долу декларации:1. декларация на Европейската икономическа общност относно европейската разчетна единица, упомената в член 2 от Финансовия протокол,2. декларация на представителя на правителството на Федерална република Германия относно прилагането на Допълнителния протокол и на Финансовия протокол спрямо Берлин,3. декларация на представителя на правителството на Федерална република Германия относно определението на израза "германски поданик",- и взеха под внимание размените на писма, изброени по-долу:1. размяна на писма относно изпълнението на протоколите преди тяхното влизане в сила,2. размяна на писма относно сътрудничеството в областите на науката, технологията и защитата на околната среда.Декларациите и размените на писма, изброени по-горе, са приложени към настоящия Заключителен акт.Упълномощените представители се споразумяха, че декларациите и размените на писма са предмет — по същия начин както и протоколите — на всякакви процедури, които са необходими, за да се гарантира тяхната валидност.--------------------------------------------------19780927Съвместна декларация относно концепцията за "договарящи страни"Договарящите страни се споразумяват да тълкуват Допълнителния протокол и Финансовия протокол по такъв начин, че изразът "договарящи страни", който се среща в тези протоколи да означава, от една страна, Общността и държавите-членки, или само Общността, или само държавите-членки, и от друга страна —държавата Израел. Значението, което се придава на този израз във всеки отделен случай следва да се извежда от съответните разпоредби на Договора за създаване на Европейската икономическа общност.--------------------------------------------------19780927Декларация на Европейската икономическа общност относно европейската разчетна единица, упомената в член 2 от Финансовия протокол1. Европейската разчетна единица, която се използва, за да изрази сумите, посочени в член 2 от Финансовия протокол, се определя като сбора от следните суми във валутите на държавите — членки на Европейската икономическа общност:Германска марка | 0·828 |Лира стерлинг | 0·0885 |Френски франк | 1·15 |Италианска лира |


text: 109 |Нидерландски гулден | 0·286 |Белгийски франк | 3·66 |Люксембургски франк | 0·14 |Датска крона | 0·217 |Ирландска лира | 0·00759 |2. Стойността на европейската разчетна единица във всяка посочена валута е равна на сбора от еквивалента в тази валута на валутните суми, цитирани в параграф 1. Тя се изчислява от Комисията, като се използват пазарните обменни курсове за деня.Стойностите за деня на разчетната единица в различните национални валути се публикуват в Официален вестник на Европейските общности.--------------------------------------------------19780927Декларация на представителя на правителството на Федерална република Германия относно прилагането на Допълнителния протокол и на Финансовия протокол спрямо БерлинДопълнителният протокол и Финансовият протокол се прилагат също така спрямо провинция Берлин, освен ако в рамките на период от три месеца от влизане в сила на споменатите протоколи правителството на Федерална република Германия не направи декларация за противното до останалите договарящи страни.--------------------------------------------------19780927Декларация на представителя на правителството на Федерална република Германия относно определението на израза "германски поданик"Всички германци по смисъла на Основния закон на Федерална република Германия се считат за граждани на Федерална република Германия.--------------------------------------------------19770208Размяна на писма относно изпълнението на протоколите преди тяхното влизане в силаБрюксел, 8 февруари 1977 г.Уважаеми господине,Имам честта да Ви информирам, че след като протоколите и вътрешните текстове на Общността, свързани с тях, бъдат подписани, Общността ще е готова, в сътрудничество с Вашето правителство, да:- предприеме подготвителна работа за прилагане на сътрудничеството, така че да могат да се предприемат конкретни мерки още от влизане в сила на Допълнителния протокол,- продължи в тази насока работата, възложена на работната група, създадена на 7 юни 1976 г. от Съвместния комитет ЕИО—Израел, а именно да събира и анализира елементите, позволяващи да се идентифицират възможностите за сътрудничество на основата на исканията, представени от Израел по този повод,- пристъпи, в рамките на разпоредбите относно финансовото сътрудничество, към оценката на проектите, представени от Израел или, със съгласието на Израел, от другите бенефициери на помощта, като се има предвид, че окончателно одобрение за тези проекти може да бъде дадено едва след влизане в сила на Финансовия протокол.Ще Ви бъда задължен, ако потвърдите получаването на настоящото писмо.Моля приемете, уважаеми господине, моите най-дълбоки почитания.(п) Maurice FoleyРъководител на делегацията на Европейската икономическа общностБрюксел, 8 февруари 1977 г.Уважаеми господине,С писмо с днешна дата Вие ме информирате, както следва:"Имам честта да Ви информирам, че след като протоколите и вътрешните текстове на Общността, свързани с тях, бъдат подписани, Общността ще е готова, в сътрудничество с Вашето правителство, да:- предприеме подготвителна работа за прилагане на сътрудничеството, така че да могат да се предприемат конкретни мерки още от влизане в сила на Допълнителния протокол,- продължи в тази насока работата, възложена на работната група, създадена на 7 юни 1976 г. от Съвместния комитет ЕИО—Израел, а именно да събира и анализира елементите, позволяващи да се идентифицират възможностите за сътрудничество на основата на исканията, представени от Израел по този повод,- пристъпи, в рамките на разпоредбите относно финансовото сътрудничество, към оценката на проектите, представени от Израел или, със съгласието на Израел, от другите бенефициери на помощта, като се има предвид, че окончателно одобрение за тези проекти може да бъде дадено едва след


text: влизане в сила на Финансовия протокол.Ще Ви бъда задължен, ако потвърдите получаването на настоящото писмо."Имам честта да потвърдя получаването на Вашето писмо.Моля приемете, уважаеми господине, моите най-дълбоки почитания.(п) Eliashiv Ben-HorinРъководител на израелската делегация--------------------------------------------------19770208Размяна на писма относно сътрудничеството в областта на науката, технологията и защитата на околната средаБрюксел, 8 февруари 1977 г.Уважаеми господине,Имам честта да Ви информирам, че по отношение на сътрудничеството в областите наука, технология и защита на околната среда, посочено в член 4 от Допълнителния протокол, намерението на израелското правителство е да представи на Съвета за сътрудничество молби по-специално за:- участие на Израел в някои изследователски дейности, представляващи интерес за Общността, за които Израел притежава специфичен опит,- обмен на научна и технологична информация от взаимен интерес,- осъществяване на съвместни изследователски програми между Израел и Общността в областите технология, приложни науки и индустриално изследване и развитие,- включване на израелски научни институции сред тези, с които се сключват договори за провеждане на непреки проекти на Общността за научни изследвания.Ще Ви бъда задължен, ако потвърдите получаването на настоящото писмо.Моля приемете, уважаеми господине, моите най-дълбоки почитания.(п) Eliashiv Ben-HorinРъководител на израелската делегацияБрюксел, 8 февруари 1977 г.Уважаеми господине,С писмо с днешна дата Вие ме информирате, както следва:"Имам честта да Ви информирам, че по отношение на сътрудничеството в областите наука, технология и защита на околната среда, посочено в член 4 от Допълнителния протокол, намерението на израелското правителство е да представи на Съвета за сътрудничество молби по-специално за:- участие на Израел в някои изследователски дейности, представляващи интерес за Общността, за които Израел притежава специфичен опит,- обмен на научна и технологична информация от взаимен интерес,- осъществяване на съвместни изследователски програми между Израел и Общността в областите технология, приложни науки и индустриално изследване и развитие,- включване на израелски научни институции сред тези, с които се сключват договори за провеждане на непреки проекти на Общността за научни изследвания.Ще Ви бъда задължен, ако потвърдите получаването на настоящото писмо."Имам честта да потвърдя получаването на Вашето писмо.Мога да допълня, че всяка молба, подадена до Съвета за сътрудничество, ще бъде разгледана според нейните собствени достойнства в съответствие с процедурите и разпоредбите, предвидени в Споразумението и Допълнителния протокол към него в областта на изпълнението на сътрудничеството.Моля приемете, уважаеми господине, моите най-дълбоки почитания.(п) Maurice FoleyРъководител на делегациятана Европейската икономическа общност--------------------------------------------------


text:
 21.10.2010
 BG
 Официален вестник на Европейския съюз
 L 277/41
 РЕШЕНИЕ НА СЪВМЕСТНИЯ КОМИТЕТ НА ЕИП
 No 88/2010
 от 2 юли 2010 година
 за изменение на приложение XIII (Транспорт) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
 като има предвид, че:
 (1)
 Приложение XIII към Споразумението беше изменено с Решение на Съвместния комитет на ЕИП No 76/2010 от 11 юни 2010 г. (1)
 (2)
 Решение 2009/965/ЕО на Комисията от 30 ноември 2009 г. относно приемането на референтния документ, посочен в член 27, параграф 4 от Директива 2008/57/ЕО на Европейския парламент и на Съвета относно оперативната съвместимост на железопътната система в рамките на Общността (2) следва да бъде включено в Споразумението,
 РЕШИ:
 Член 1
 В приложение XIII към Споразумението след точка 37гб (Решение 2008/163/ЕО на Комисията) се вмъква следната точка:
 „37гв.
 32009 D 0965: Решение 2009/965/ЕО на Комисията от 30 ноември 2009 г. относно приемането на референтния документ, посочен в член 27, параграф 4 от Директива 2008/57/ЕО на Европейския парламент и на Съвета относно оперативната съвместимост на железопътната система в рамките на Общността (ОВ L 341, 22.12.2009 г., стр. 1).“
 Член 2
 Текстовете на Решение 2009/965/ЕО на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 3 юли 2010 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (3).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 2 юли 2010 година.
 За Съвместния комитет на ЕИП
 Председател
 Stefán Haukur JÓHANNESSON
 (1) ОВ L 244, 16.9.2010 г., стр. 34.
 (2) ОВ L 341, 22.12.2009 г., стр. 1.
 (3) Без отбелязани конституционни изисквания.


text:
 24.7.2015
 BG
 Официален вестник на Европейския съюз
 L 196/26
 ПРЕВОД
 РЕШЕНИЕ No 1/2014 НА СЪВЕТА ЗА АСОЦИИРАНЕ ЕС–ЦЕНТРАЛНА АМЕРИКА
 от 7 ноември 2014 година
 за приемане на неговия процедурен правилник и на процедурния правилник на Комитета за асоцииране [2015/1215]
 СЪВЕТЪТ ЗА АСОЦИИРАНЕ ЕС — ЦЕНТРАЛНА АМЕРИКА,
 като взе предвид Споразумението за асоцииране между Европейския съюз и неговите държави членки, от една страна, и Централна Америка, от друга страна („Споразумението“), и по-специално член 4, член 5, параграф 2, член 7, параграф 3 и член 8, параграф 6 от него,
 като има предвид, че:
 (1)
 Съгласно член 353, параграф 4, част IV от Споразумението относно търговските въпроси се прилага от 1 август 2013 г. с Никарагуа, Хондурас и Панама, от 1 октомври 2013 г. — с Ел Салвадор и Коста Рика и от 1 декември 2013 г. — с Гватемала.
 (2)
 За да се способства за ефективното прилагане на Споразумението, неговата институционална рамка следва да бъде установена възможно най-скоро.
 (3)
 Освен ако не е предвидено друго в Споразумението, Съветът за асоцииране има за задача да осъществява надзор върху прилагането на Споразумението, както и да изготви своя собствен процедурен правилник, както и този на Комитета за асоцииране и на подкомитетите,
 ПРИЕ НАСТОЯЩОТО РЕШЕНИЕ:
 Член единствен
 Приемат се процедурният правилник на Съвета за асоцииране и процедурният правилник на Комитета за асоцииране и на подкомитетите, съдържащи се съответно в приложения А и Б.
 Настоящото решение се приема чрез писмена процедура. То влиза в сила на датата на получаването му от секретариата, надлежно подписано от всички страни по Споразумението.
 Съставено в Сан Хосе, Коста Рика, на 7 ноември 2014 г.
 ПРИЛОЖЕНИЕ А
 ПРОЦЕДУРЕН ПРАВИЛНИК НА СЪВЕТА ЗА АСОЦИИРАНЕ
 Член 1
 Общи разпоредби
 1. Съветът за асоцииране, създаден в съответствие с член 4, параграф 1 от Споразумението за асоцииране между Европейския съюз и неговите държави членки, от една страна, и Централна Америка, от друга страна („Споразумението“), изпълнява задачите си в съответствие с предвиденото в член 4, параграф 2 от Споразумението и носи отговорност за общото прилагане на Споразумението, както и по отношение на всеки друг двустранен, многостранен или международен въпрос от общ интерес.
 2. В съответствие с предвиденото в членове 5 и 345 от Споразумението Съветът за асоцииране се състои от представители на ЕС като страна по Споразумението и представители на всяка от републиките от Централна Америка като страна по Споразумението, на подходящо министерско равнище, в зависимост от специфичните въпроси, които трябва да бъдат разгледани в рамките на дадена сесия. Когато е уместно и двете страни по Споразумението са дали съгласието си за това, Съветът за асоцииране заседава на равнище държавни или правителствени ръководители.
 3. В съответствие с член 345 от Споразумението, когато Съветът за асоцииране изпълнява изключително или основно задачите, които са му възложени съгласно част IV от Споразумението, той се състои от представители на ЕС като страна по Споразумението и министрите на всяка от републиките от Централна Америка като страна по Споразумението, които отговарят за свързаните с търговията въпроси.
 4. В съответствие с предвиденото в член 352, параграф 3 от Споразумението републиките от Централна


text:
Америка като страна по Споразумението действат съвместно при вземането на решения в институционалната рамка на Споразумението; за приемането на решения и препоръки се изисква техният консенсус.
 5. Всяко позоваване на страните по Споразумението в настоящия процедурен правилник е в съответствие с определението, съдържащо се в член 352 от Споразумението.
 Член 2
 Председателство
 Съветът за асоцииране се председателства на ротационен принцип за периоди от 12 месеца от върховния представител на Съюза по въпросите на външните работи и политиката на сигурност и представител на министерско равнище от Централна Америка като страна по Споразумението. Първият период започва от датата на първото заседание на Съвета за асоцииране и приключва на 31 декември същата година.
 Член 3
 Заседания
 1. Съветът за асоцииране заседава на редовни интервали от време, с периодичност не повече от две години. По искане на някоя от страните по Споразумението и с тяхно съгласие е възможно провеждането на специални сесии на Съвета за асоцииране.
 2. Всяка сесия на Съвета за асоцииране се провежда на подходящо за целта място и на договорена от страните по Споразумението дата.
 3. Заседанията на Съвета за асоцииране се свикват съвместно от секретарите на Съвета за асоцииране със съгласието на председателя на Съвета за асоцииране.
 4. По изключение и при условие, че страните по Споразумението са дали съгласието си за това, заседанията на Съвета за асоцииране могат да бъдат провеждани с помощта на технологични средства, като например видеоконферентна връзка.
 Член 4
 Представителство
 1. Членовете на Съвета за асоцииране могат да бъдат представлявани, ако не са в състояние да присъстват на заседанието. Ако някой член желае да бъде представляван, той трябва писмено да уведоми председателя за името на своя представител преди заседанието, на което ще бъде представляван.
 2. Представителят на член на Съвета за асоцииране упражнява всички права на този член.
 Член 5
 Делегации
 1. Членовете на Съвета за асоцииране могат да бъдат придружавани от длъжностни лица. Преди всяко заседание председателят се уведомява чрез секретариата за предвидения състав на делегацията на всяка от страните по Споразумението.
 2. При съгласие на страните по Споразумението Съветът за асоцииране може да кани за участие в заседанията си със статут на наблюдатели или за да предоставят информация по конкретни въпроси лица, които не са негови членове.
 Член 6
 Секретариат
 Функциите на секретари на Съвета за асоцииране се изпълняват съвместно от едно длъжностно лице от генералния секретариат на Съвета на Европейския съюз и едно длъжностно лице от Централна Америка като страна по Споразумението.
 Член 7
 Кореспонденция
 1. Кореспонденцията, предназначена за Съвета за асоцииране, се адресира до секретаря, излъчен от ЕС като страна по Споразумението или от републиките от Централна Америка като страна по Споразумението, който на свой ред уведомява другия секретар.
 2. Секретариатът осигурява препращането на въпросната кореспонденция до председателя, а когато е целесъобразно — и разпращането ѝ до останалите членове на Съвета за асоцииране.
 3. Секретариатът изпраща кореспонденцията до генералния секретариат на Европейската комисия, Европейската служба за външна дейност, постоянните представителства на държавите членки и генералния секретариат на Съвета на Европейския съюз, както и до посолствата на републиките от Централна Америка като страна


text:
по Споразумението, установени в Брюксел, Белгия, с копие, според случая, до министерствата на външните работи или до министерствата, отговарящи за свързаните с търговията въпроси.
 4. Съобщенията от председателя на Съвета за асоцииране се изпращат до адресатите от секретариата, а при необходимост се разпращат и до другите членове на Съвета за асоцииране на адресите, посочени в параграф 3.
 Член 8
 Поверителност
 1. Освен ако не е решено друго, заседанията на Съвета за асоцииране не са публични.
 2. Когато дадена страна по Споразумението предостави на Съвета за асоцииране информация, обозначена като поверителна, другата страна третира тази информация в съответствие с процедурата, описана в член 336, параграф 2 от Споразумението.
 3. Всяка от страните по Споразумението може да реши решенията и препоръките на Съвета за асоцииране да бъдат публикувани в съответното нейно официално издание.
 Член 9
 Дневен ред на заседанията
 1. Председателят изготвя предварителен дневен ред за всяко заседание. Предварителният дневен ред се изпраща от секретарите на Съвета за асоцииране до адресатите, посочени в член 7, най-късно 15 календарни дни преди началото на заседанието.
 Предварителният дневен ред съдържа онези точки, за чието включване в дневния ред е постъпило искане при председателя поне 21 календарни дни преди началото на заседанието. Тези точки не се включват обаче в предварителния дневен ред, ако придружаващите ги документи не са постъпили при секретарите преди датата на изпращане на дневния ред.
 2. Дневният ред се приема от Съвета за асоцииране в началото на всяко заседание. Точка, която не фигурира в предварителния дневен ред, може да бъде добавена в дневния ред със съгласието на страните по Споразумението.
 3. След като се консултира със страните по Споразумението, председателят може да намали сроковете, посочени в параграф 1, за да се вземат предвид изискванията, свързани с конкретен случай.
 Член 10
 Протокол
 1. Двамата секретари съвместно изготвят проект на протокола от всяко заседание.
 2. Като правило протоколът съдържа следната информация по всяка точка от дневния ред:
 а)
 документацията, предадена на Съвета за асоцииране;
 б)
 изявления, чието вписване е било поискано от член на Съвета за асоцииране; и
 в)
 въпроси, по които страните по Споразумението са постигнали съгласие, като например приетите решения, декларациите, по които е постигнато съгласие, и евентуалните заключения.
 3. Проектът на протокол се представя на Съвета за асоцииране за одобрение. Той се одобрява в срок от 45 календарни дни след всяко заседание на Съвета за асоцииране. След като бъде одобрен, протоколът се подписва от председателя и двамата секретари. На всеки от адресатите по член 7 се изпраща заверено копие.
 Член 11
 Решения и препоръки
 1. Съветът за асоцииране взема решения и формулира препоръки по взаимно съгласие на страните по Споразумението, като тези решения и препоръки се подписват от републиките от Централна Америка като страна по Споразумението и от ЕС като страна по Споразумението.
 2. Съветът за асоцииране може също така да взема решения или да формулира препоръки чрез писмена процедура, ако страните по Споразумението се договорят за това. За тази цел председателят на Съвета за асоцииране предоставя текста на предложението в писмен вид на членовете му в съответствие с член 7, като


text:
указва срок, не по-кратък от 21 календарни дни, в който членовете са длъжни да го осведомят за евентуалните резерви или изменения, които желаят да направят. След като текстът бъде одобрен, решението или препоръката се подписва независимо и последователно от представителите на ЕС като страна по Споразумението и на всяка от републиките от Централна Америка като страна по Споразумението.
 3. Актовете на Съвета за асоцииране се именуват „решение“ или „препоръка“ по смисъла на член 6 от Споразумението. Секретариатът на Съвета за асоцииране дава на всяко решение или препоръка пореден номер, придружен от датата на приемане и описание на неговия предмет. Във всяко решение се уточнява датата на влизането му в сила, като същото се подписва от републиките от Централна Америка като страна по Споразумението и от ЕС като страна по Споразумението.
 4. Решенията и препоръките на Съвета за асоцииране се заверяват от двамата секретари.
 5. Решенията и препоръките се изпращат до всеки от адресатите, посочени в член 7 от настоящия процедурен правилник.
 6. Всяка от страните по Споразумението може да реши да се разпореди решенията и препоръките на Съвета за асоцииране да бъдат публикувани в съответното нейно официално издание.
 Член 12
 Езици
 1. Официалните езици на Съвета за асоцииране са испански език и още един от автентичните езици на Споразумението, за който са дали съгласието си страните по него.
 2. Освен ако не е решено друго, разискванията в рамките на Съвета за асоцииране се основават на документация, изготвена на тези езици.
 Член 13
 Разноски
 1. Всяка страна по Споразумението поема за своя сметка всички разходи, които е направила в резултат на участието си в заседанията на Съвета за асоцииране, както по отношение на разходите за персонал, пътните и дневните разходи, така и по отношение на пощенските и телекомуникационните разходи.
 2. Разходите по организирането на заседанията и размножаването на документи се поемат от страната по Споразумението, която е домакин на заседанието.
 3. Разходите по осигуряване на устен превод на заседанията, както и за писмен превод на документи на или от испански и другия официален език на Съвета за асоцииране, позоваване на който се съдържа в член 12, параграф 1 от настоящия процедурен правилник, се поемат от страната по Споразумението, която е домакин на заседанието. Разходите за устен и писмен превод на или от други езици се поемат непосредствено от страната по Споразумението, заявила съответния превод.
 Член 14
 Комитет за сътрудничество
 1. В съответствие с член 7 от Споразумението, при изпълнението на своите задължения Съветът за асоцииране се подпомага от Комитета за асоцииране. Комитетът се състои от представители на ЕС като страна по Споразумението, от една страна, и от представители на Централна Америка като страна по Споразумението, от друга страна, на указаното в Споразумението равнище.
 2. Комитетът за асоцииране подготвя заседанията и разискванията в рамките на Съвета за асоцииране (1), изпълнява по целесъобразност решенията на Съвета за асоцииране и като цяло гарантира приемствеността в отношенията на асоцииране и правилното функциониране на Споразумението. Той разглежда всички въпроси, отнесени до него от Съвета за асоцииране, както и всякакви други въпроси, които могат да възникнат при


text:
непосредственото прилагане на Споразумението. Комитетът подлага на одобрение от страна на Съвета за асоцииране предложения или проекти на решения или препоръки. В съответствие с член 7, параграф 4 от Споразумението Съветът за асоцииране може да упълномощи Комитета за асоцииране да взема решения от негово име.
 3. В случаите, в които в Споразумението се предвижда задължение за консултиране или възможност за консултиране, или когато страните по Споразумението решат по взаимно съгласие да се консултират една с друга, такива консултации могат да бъдат проведени в рамките на Комитета за асоцииране, освен ако в Споразумението не е предвидено друго. Консултациите могат да продължат в рамките на Съвета за асоцииране, ако двете страни по Споразумението се споразумеят за това.
 Член 15
 Изменяне на процедурния правилник
 Настоящият процедурен правилник може да бъде изменен в съответствие с разпоредбите на член 11.
 (1) По отношение на част IV от Споразумението тази функция се изпълнява от Комитета за асоцииране в тясно сътрудничество с координаторите, определени в съответствие с член 347 от Споразумението.
 ПРИЛОЖЕНИЕ Б
 ПРОЦЕДУРЕН ПРАВИЛНИК НА КОМИТЕТА ЗА АСОЦИИРАНЕ И ПОДКОМИТЕТИТЕ
 Член 1
 Общи разпоредби
 1. Комитетът за асоцииране, създаден в съответствие с член 7 от Споразумението за асоцииране между Европейския съюз и неговите държави членки, от една страна, и Централна Америка, от друга страна („Споразумението“), изпълнява задачите си в съответствие с предвиденото в Споразумението и носи отговорност за общото прилагане на Споразумението.
 2. В съответствие с предвиденото в член 7, параграф 1 и член 346 от Споразумението Комитетът за асоцииране се състои от представители на ЕС като страна по Споразумението и представители на всяка от републиките от Централна Америка като страна по Споразумението, на равнище висши служители, компетентни по специфичните въпроси, които трябва да бъдат разгледани в рамките на дадена сесия.
 3. В съответствие с член 346 от Споразумението, когато Съветът за асоцииране изпълнява задачите, които са му възложени съгласно част IV от Споразумението, той се състои от висши служители на Европейската комисия и от всяка от републиките от Централна Америка като страна по Споразумението, които отговарят за свързаните с търговията въпроси. Представител на страна по Споразумението, която председателства Комитета за асоцииране, изпълнява функциите на председател.
 4. В съответствие с предвиденото в член 352, параграф 3 от Споразумението републиките от Централна Америка като страна по Споразумението действат съвместно при вземането на решения в институционалната рамка на Споразумението; за приемането на решения и препоръки се изисква техният консенсус.
 5. Всяко позоваване на страните по Споразумението в настоящия процедурен правилник е в съответствие с определението, съдържащо се в член 352 от Споразумението.
 Член 2
 Председателство
 ЕС като страна по Споразумението и Централна Америка като страна по Споразумението председателстват Комитета за асоцииране на ротационен принцип за период от 12 месеца. Председателят е член на Комитета за асоцииране. Първият период започва от датата на първото заседание на Комитета за асоцииране и приключва на 31 декември същата година.
 Член 3
 Заседания
 1. Освен ако не е договорено друго от страните по Споразумението, Комитетът за асоцииране заседава на редовни интервали от време, поне веднъж годишно По искане на някоя от страните по


text:
Споразумението и с тяхно съгласие е възможно провеждането на специални сесии на Комитета за асоцииране.
 2. Всяко заседание на Комитета за асоцииране се свиква от председателя на договорени от страните по Споразумението дата и място. Уведомлението за свикване на заседанието се изпраща от секретариата на Комитета за асоцииране до членовете най-късно 28 календарни дни преди началото на сесията, освен ако страните по Споразумението не се споразумеят за друго.
 3. Всеки път когато това е възможно, редовното заседание на Комитета за асоцииране се свиква своевременно преди редовното заседание на Съвета за асоцииране.
 4. По изключение и при условие, че страните по Споразумението са дали съгласието си за това, заседанията на Комитета за асоцииране могат да бъдат провеждани с помощта на договорени между страните технологични средства.
 Член 4
 Представителство
 1. Всяка страна по Споразумението уведомява другите страни относно списъка на своите представители в Комитета за асоцииране („членовете“) по различните въпроси, които ще бъдат предмет на разглеждане. За воденето на списъка отговаря секретариатът на Комитета за асоцииране.
 2. Даден член, който желае да бъде представляван от алтернативен представител по време на конкретно заседание, уведомява писмено другите страни по Споразумението, заседаващи в рамките на Комитета за асоцииране, за името на своя алтернативен представител преди провеждането на това заседание. Алтернативният представител на даден член упражнява всички права на този член.
 Член 5
 Делегации
 Членовете на Комитета за асоцииране могат да бъдат придружавани от други длъжностни лица. Преди всяко заседание страните по Споразумението се уведомяват чрез секретариата за предвидения състав на делегациите, участващи в заседанието.
 Член 6
 Секретариат
 Функциите на секретари на Комитета за асоцииране се изпълняват съвместно от едно длъжностно лице от ЕС като страна по Споразумението и едно длъжностно лице от република от Централна Америка като страна по Споразумението, определено на ротационен принцип в съответствие с насоките, изготвени за тази цел от републиките от Централна Америка като страна по Споразумението.
 Член 7
 Кореспонденция
 1. Кореспонденцията, предназначена за Комитета за асоцииране, се адресира до секретаря, излъчен от ЕС като страна по Споразумението или от съответната република от Централна Америка като страна по Споразумението, който на свой ред уведомява другия секретар.
 2. Секретариатът осигурява препращането на адресираната до Комитета за асоцииране кореспонденция до председателя на комитета, а когато е целесъобразно — и разпращането ѝ, по реда за документите, посочени в член 8 от настоящия процедурен правилник.
 3. Кореспонденцията, изходяща от председателя на Комитета за асоцииране, се изпраща до страните по Споразумението от секретариата, а когато е целесъобразно — се разпраща, по реда за документите, посочени в член 8 от настоящия процедурен правилник.
 Член 8
 Документи
 1. Когато разискванията в рамките на Комитета за асоцииране се основават на писмени придружаващи документи, тези документи се номерират и разпращат от секретариата до членовете.
 2. Всеки секретар отговаря за разпращането на документите до своите членове в Комитета за асоцииране, като системно изпраща копие до другия секретар.
 Член 9
 Поверителност
 1. Освен ако не е решено друго, заседанията на Комитета за асоцииране не са публични.
 2. Когато дадена страна по Споразумението предостави на Комитета за асоцииране, подкомитетите, работните групи или на


text:
който и да бил друг орган информация, обозначена като поверителна, другата страна по Споразумението третира тази информация в съответствие с процедурата, описана в член 336, параграф 2 от Споразумението.
 3. Всяка от страните по Споразумението може да реши решенията и препоръките на Комитета за асоцииране да бъдат публикувани в съответното нейно официално издание.
 Член 10
 Дневен ред на заседанията
 1. Секретариатът на Комитета за асоцииране изготвя предварителен дневен ред за всяко заседание въз основа на предложенията, направени от страните по Споразумението. Предварителният дневен ред, заедно с относимите документи, се изпраща до председателя и членовете на Комитета за асоцииране най-късно 15 календарни дни преди началото на заседанието по реда за документите, посочени в член 8 от настоящия процедурен правилник.
 2. Предварителният дневен ред съдържа онези точки, за чието включване в дневния ред в секретариата на Комитета за асоцииране е постъпило, заедно с относимите документи, искане на страна по споразумението поне 21 календарни дни преди началото на заседанието.
 3. Дневният ред се приема от Комитета за асоцииране в началото на всяко заседание. Точки, които не фигурират в предварителния дневен ред, могат да бъдат добавени в дневния ред със съгласието на страните по Споразумението.
 4. При наличие на съгласие за това, председателят на сесията на Комитета за асоцииране може да кани наблюдатели, които да присъстват ad-hoc на неговите заседания, или експерти, които да предоставят информация по специфични въпроси.
 5. След като се консултира със страните по Споразумението, председателят на сесията на Комитета за асоцииране може да намали сроковете, посочени в параграфи 1 и 2, за да се вземат предвид изискванията, свързани с конкретен случай.
 Член 11
 Протокол
 1. Двамата секретари съвместно изготвят проект на протокол от всяко заседание, в общия случай в рамките на 21 календарни дни от края на заседанието.
 2. Като правило протоколът съдържа следната информация по всяка точка от дневния ред:
 а)
 документацията, предадена на Комитета за асоцииране;
 б)
 изявления, чието вписване е било поискано от член на Комитета за асоцииране; и
 в)
 въпроси, по които страните по Споразумението са постигнали съгласие, като например приетите решения, направените препоръки, декларациите, по които е постигнато съгласие, и евентуалните заключения по конкретни точки.
 3. Протоколът включва също списък на членовете или на техните алтернативни представители, участвали в заседанието, списък на придружаващите ги членове на делегациите, както и списък на всички наблюдатели или експерти, присъствали на заседанието.
 4. Протоколът се одобрява писмено от всички страни по Споразумението в срок от 28 календарни дни от датата на заседанието. След като бъде одобрен, протоколът се подписва от председателя и двамата секретари на Комитета за асоцииране. На всяка от страните по Споразумението се изпраща заверено копие.
 5. Освен ако не е уговорено друго, Комитетът за асоцииране приема план за действие, отразяващ договорените по време на срещата действия, чието изпълнение се подлага на преглед на следващото заседание.
 Член 12
 Решения и препоръки
 1. В специални случаи, когато със Споразумението се предоставят правомощия за вземане на решения или когато такива правомощия са му били делегирани от Съвета за асоцииране, Комитетът за асоцииране взема решения и формулира препоръки по взаимно


text:
съгласие на страните, като тези решения и препоръки се подписват от републиките от Централна Америка като страна по Споразумението и от ЕС като страна по Споразумението по време на неговите заседания.
 2. Комитетът за асоцииране може да взема решения или да формулира препоръки чрез писмена процедура, ако страните по Споразумението се договорят за това. За тази цел председателят на Комитета за асоцииране предоставя текста на предложението в писмен вид на членовете му в съответствие с член 8, като указва срок, не по-кратък от 21 календарни дни, в който членовете са длъжни да го осведомят за евентуалните резерви или изменения, които желаят да направят. След като текстът бъде одобрен, решението или препоръката се подписва независимо и последователно от представителите на ЕС като страна по Споразумението и на всяка от републиките от Централна Америка като страна по Споразумението.
 3. Актовете на Комитета за асоцииране се именуват съответно „решение“ или „препоръка“. Секретариатът на Комитета за асоцииране дава на всяко решение или препоръка пореден номер, придружен от датата на приемане и описание на неговия предмет. Във всяко решение се уточнява датата на влизането му в сила, като същото се подписва от републиките от Централна Америка като страна по Споразумението и от ЕС като страна по Споразумението.
 Член 13
 Доклади
 На всяко редовно заседание на Съвета за асоцииране Комитетът за асоцииране докладва на Съвета за асоцииране за своите дейности и за дейностите на своите подкомитети, работни групи и други органи.
 Член 14
 Езици
 1. Официалните езици на Комитета за асоцииране са испански език и още един от автентичните езици на Споразумението, за който са дали съгласието си страните по него.
 2. Освен ако не е решено друго, разискванията в рамките на Комитета за асоцииране се основават на документация, изготвена на тези езици.
 Член 15
 Разноски
 1. Всяка страна по Споразумението поема за своя сметка всички разходи, които е направила в резултат на участието си в заседанията на Комитета за асоцииране, както по отношение на разходите за персонал, пътните и дневните разходи, така и по отношение на пощенските и телекомуникационните разходи.
 2. Разходите по организирането на заседанията и размножаването на документи се поемат от страната по Споразумението, която е домакин на заседанието.
 3. Разходите по осигуряване на устен превод на заседанията, както и за писмен превод на документи на или от испански и другия официален език на Комитета за асоцииране, позоваване на който се съдържа в член 14, параграф 1 от настоящия процедурен правилник, се поемат от страната по Споразумението, която е домакин на заседанието. Разходите за устен и писмен превод на или от други езици се поемат непосредствено от страната по Споразумението, заявила съответния превод.
 Член 16
 Изменяне на процедурния правилник
 Настоящият процедурен правилник може да бъде изменен в съответствие с разпоредбите на член 12.
 Член 17
 Подкомитети и специализирани работни групи
 1. В съответствие с член 8, параграф 2 от Споразумението Комитетът за асоцииране може да реши да създаде и други подкомитети или специализирани работни групи, освен предвидените в Споразумението, които да го подпомагат при изпълнението на неговите задачи. Комитетът за асоцииране може да


text:
реши да бъде закрит всеки такъв подкомитет или работна група, да определя или да изменя техните пълномощия. Освен ако не е решено друго, тези подкомитети са на подчинение на Комитета за асоцииране, на който докладват след всяко свое заседание.
 2. Освен ако не е предвидено друго в Споразумението или не е договорено друго в рамките на Съвета за асоцииране, настоящият процедурен правилник се прилага mutatis mutandis за всеки подкомитет или специализирана работна група, със следните адаптации:
 а)
 всяка страна по Споразумението уведомява писмено другите страни относно списъка на своите участници в тези органи и съответните им функции. За воденето на тези списъци отговаря секретариатът на Комитета за асоцииране;
 б)
 цялата относима кореспонденция, документи и съобщения между звената за контакт едновременно с това се препращат и до секретариата на Комитета за асоцииране;
 в)
 освен ако не е предвидено друго в Споразумението или не е уговорено друго от страните по Споразумението, подкомитетите или работните групи разполагат само с правомощието да формулират препоръки.


text:
 Важна правна забележка
 |
 22001D0080
 Официален вестник n° L 238 , 06/09/2001 стр. 0031 - 0031 специално чешко издание глава 11 том 06 стр. 241 - 241 специално испанско издание глава 11 том 06 стр. 241 - 241 специално унгарско издание глава 11 том 06 стр. 241 - 241 специално литвийско издание глава 11 том 06 стр. 241 - 241 LV.ES глава 11 том 06 стр. 241 - 241 MT.ES глава 11 том 06 стр. 241 - 241 PL.ES глава 11 том 06 стр. 241 - 241 SK.ES глава 11 том 06 стр. 241 - 241 специално словенско издание глава 11 том 06 стр. 241 - 241
 Решение на Съвместния комитет на ЕИПNo 80/2001от 19 юни 2001 годинаотносно изменение на приложение XX (околна среда) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с Протокол за адаптиране на Споразумението за Европейското икономическо пространство, оттук нататък наричано "споразумението", и по специално член 98 от него,като има предвид, че:(1) Приложение XX към Споразумението беше изменено с Решение No 56/2001 на Съвместния комитет на ЕИП от 18 май 2001 г. [1].(2) Решение 2000/541/EО на Комисията от 6 септември 2000 г. относно критериите за оценка на националните планове в съответствие с член 6 от Директива 1999/13/ЕО на Съвета [2] следва да се включи в споразумението,РЕШИ:Член 1Следната точка се добавя след точка 21aб (Директива 1999/13/EО на Съвета) от приложение XX към споразумението:"21aбa. 32000 D 0541: Решение 2000/541/EО на Комисията от 6 септември 2000 г. относно критериите за оценка на националните планове в съответствие с член 6 от Директива 1999/13/ЕО на Съвета (ОВ L 230, 12.9.2000 г., стр. 16). (ОВ L 230, 12.9.2000 г., стр. 16)."Член 2Текстовете на Решение 2000/541/EО на исландски и норвежки език, които предстои да бъдат публикувани в притурката за ЕИП към Официален вестник на Европейските общности, са автентични.Член 3Настоящото решение влиза в сила, считано от 20 юни 2001 г., при условие че всички нотификации до Съвместният комитет на ЕИП [***] съгласно член 103, параграф 1 от споразумението са направени.Член 4Настоящото решение се публикува в раздела за ЕИП и в притурката за ЕИП към Официален вестник на Европейските общности.Съставено в Брюксел на 19 юни 2001 година.За Съвместния комитет на ЕИППредседателP. Westerlund[1] ОВ L 165, 21.6.2001 г., стр. 62.[2] ОВ L 230, 12.9.2000 г., стр. 16.[***] Не са посочени конституционни изисквания.--------------------------------------------------


text:
 27.3.2014
 BG
 Официален вестник на Европейския съюз
 L 92/31
 РЕШЕНИЕ НА СЪВМЕСТНИЯ КОМИТЕТ НА ЕИП
 No 205/2013
 от 8 ноември 2013 година
 за изменение на приложение XIII (Транспорт) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство (Споразумението за ЕИП), и по-специално член 98 от него,
 като има предвид, че:
 (1)
 Регламент за изпълнение (ЕС) No 659/2013 на Комисията от 10 юли 2013 г. за изменение на Регламент (ЕО) No 474/2006 за създаване на списък на Общността на въздушните превозвачи, предмет на оперативна забрана в границите на Общността (1) следва да бъде включен в Споразумението за ЕИП.
 (2)
 Ето защо приложение XIII към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 В точка 66щаб (Регламент (ЕО) No 474/2006 на Комисията) от приложение XIII към Споразумението за ЕИП се добавя следното тире:
 „—
 32013 R 0659: Регламент за изпълнение (ЕС) No 659/2013 на Комисията от 10 юли 2013 г. (ОВ L 190, 11.7.2013 г., стр. 54).“
 Член 2
 Текстовете на Регламент за изпълнение (ЕС) No 659/2013 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 9 ноември 2013 г., при условие че са внесени всички нотификации, предвидени в член 103, параграф 1 от Споразумението за ЕИП (2).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 8 ноември 2013 година.
 За Съвместния комитет на ЕИП
 Председател
 Thórir IBSEN
 (1) ОВ L 190, 11.7.2013 г., стр. 54.
 (2) Без отбелязани конституционни изисквания.


text:
 17.7.2014
 BG
 Официален вестник на Европейския съюз
 L 211/17
 РЕШЕНИЕ НА СЪВМЕСТНИЯ КОМИТЕТ НА ЕИП
 No 11/2014
 от 14 февруари 2014 година
 за изменение на приложение II (Технически регламенти, стандарти, изпитвания и сертифициране) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Регламент (ЕС) No 816/2013 на Комисията от 28 август 2013 г. за изменение на приложение II към Регламент (ЕО) No 1333/2008 на Европейския парламент и на Съвета по отношение на употребата на неутрален метакрилат кополимер и анионен метакрилат кополимер в хранителни добавки, предлагани в твърдо състояние, и на приложението към Регламент (ЕС) No 231/2012 на Комисията по отношение на спецификациите на основен метакрилат кополимер (E 1205), неутрален метакрилат кополимер и анионен метакрилат кополимер (1) следва да бъде включен в Споразумението за ЕИП.
 (2)
 Настоящото решение се отнася до законодателство относно хранителните продукти. Законодателството относно хранителните продукти не се прилага по отношение на Лихтенщайн дотогава, докато прилагането на Споразумението между Европейската общност и Конфедерация Швейцария относно търговията със селскостопански продукти включва Лихтенщайн, както е посочено в уводната част към глава XII от приложение II към Споразумението за ЕИП. Следователно настоящото решение не се прилага по отношение на Лихтенщайн.
 (3)
 Ето защо приложение II към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 Към точка 54щщщщс (Регламент (ЕО) No 1333/2008 на Европейския парламент и на Съвета) и точка 69 (Регламент (ЕС) No 231/2012 на Комисията) на глава XII от приложение II към Споразумението за ЕИП се добавя следното тире:
 „—
 32013 R 0816: Регламент (ЕС) No 816/2013 на Комисията от 28 август 2013 г. (ОВ L 230, 29.8.2013 г., стр. 1).“
 Член 2
 Текстовете на Регламент (ЕС) No 816/2013 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 15 февруари 2014 г., при условие че всички нотификации, предвидени в член 103, параграф 1 от Споразумението за ЕИП, са внесени (2).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 14 февруари 2014 година.
 За Съвместния комитет на ЕИП
 Председател
 Gianluca GRIPPA
 (1) ОВ L 230, 29.8.2013 г., стр. 1.
 (2) Без отбелязани конституционни изисквания.


text:
 Важна правна забележка
 |
 22001A1031(01)
 Официален вестник n° L 287 , 31/10/2001 стр. 0024 - 0029 специално чешко издание глава 11 том 38 стр. 288 - 294 специално испанско издание глава 11 том 38 стр. 288 - 294 специално унгарско издание глава 11 том 38 стр. 288 - 294 специално литвийско издание глава 11 том 38 стр. 288 - 294 LV.ES глава 11 том 38 стр. 288 - 294 MT.ES глава 11 том 38 стр. 288 - 294 PL.ES глава 11 том 38 стр. 288 - 294 SK.ES глава 11 том 38 стр. 288 - 294 специално словенско издание глава 11 том 38 стр. 288 - 294
 20011031Споразумениеза сътрудничество между Европейската общност за атомна енергия и правителството на Руската федерация в областта на ядрената безопасностЕВРОПЕЙСКАТА ОБЩНОСТ ЗА АТОМНА ЕНЕРГИЯ,оттук нататък наричана "Общността", иправителството на РУСКАТА ФЕДЕРАЦИЯ,оттук нататък наричани "страна" или "страни", в зависимост от случая,КАТО ПРИПОМНЯТ, че Споразумението за партньорство между Европейските общности и техните държави-членки от една страна, и Руската федерация от друга, влязло в сила на 1 декември 1997 г., установява сътрудничество между страните в ядрения сектор, в частност чрез изпълнение на двете споразумения относно термоядрения синтез и ядрената безопасност;КАТО ПРИПОМНЯТ, че Комисията на Европейските общности е компетентна, inter alia да определя основните норми за радиологична защита и да гарантира тяхното изпълнение, както и да събира и наблюдава радиологичните данни на общностно равнище;КАТО ПРИПОМНЯТ, че е важно да се осигури опазването на околната среда и сътрудничеството с трети страни;КАТО СЧИТАТ, че Комисията на Европейските общности изпълнява общностни изследователски програми в областта на ядрената безопасност, в частност безопасността на реакторите, радиологичната защита, управлението на отпадъците и извеждането от експлоатация и затварянето на ядрените централи, както и в областта на контрола на ядрените материали, и възнамерява да провежда научно и технологично сътрудничество с трети страни по тези въпроси, за да способства за изработване на принципите и ръководните насоки в областта на ядрената безопасност, възприети на международно равнище;КАТО СЧИТАТ, че Руската федерация полага значителни усилия за осъществяване на изследователски и развойни програми с цел подобряване на безопасността на съществуващите ядрени централи и на проектираните понастоящем централи, за да отговори на най-съвременните признати предписания в областта на ядрената безопасност, и за да реши проблемите за управление на радиоактивните отпадъци и за извеждане от експлоатация на ядрени централи;КАТО ПРИПОМНЯТ, че осъществяваната от Руската федерация дейност в областта на ядрената правна уредба цели да осигури опазването на околната среда и най-общо защитата на населението, както и защитата на работещите в централите срещу радиация, на основата на международно приети принципи и ръководни насоки;КАТО ПРИЗНАВАТ, че бъдещият принос на ядрената енергия за задоволяване на енергийните потребности на цяла Европа при най-строго отчитане на затрудненията, свързани с разнообразяването, с икономиката и с околната среда, зависи и от разработването на задоволителни решения за цитираните по-горе въпроси на безопасността, както и от оценката на равнището на безопасност на съществуващите ядрени реактори и от необходимостта за модернизация;КАТО ОТЧИТАТ различните форми на координирани действия в областта на ядрената безопасност, провеждани от страните, в частност в рамките на програмата ТАСИС;РЕШЕНИ да


text: укрепват сътрудничеството си и да провеждат редовни консултации в областта на ядрената безопасност,СЕ ДОГОВОРИХА ЗА СЛЕДНОТО:Член 1Действията за сътрудничество, осъществявани в рамките на настоящото споразумение на основата на взаимен интерес, допринасят за подобряване на ядрената безопасност.Член 2Сътрудничеството обхваща в частност следните аспекти:а) Изследвания в областта на безопасността на реакторитеОписание и анализ на проблемите на безопасността, и по-специално на отражението на безопасността върху развитието на ядрената енергия; преглед на съответните техники за подобряване на безопасността на реакторите посредством изследователски и развойни действия, посредством оценки за действащите и за проектираните реактори.б) Радиологична защитаИзследвания, правни аспекти, изработване на норми за безопасност, подготовка и обучение на персонала. Особено внимание се отделя на въздействията на слабите дози, на въздействията на индустриалното излагане на радиация и на управлението на следаварийни ситуации.в) Управление на ядрените отпадъциОценка и оптимизация на отстраняването на геоложките отпадъци и научни аспекти на управлението на дълготрайните отпадъци.г) Изваждане от експлоатация, обеззаразяване и затваряне на ядрени съоръженияСтратегии за изваждане от експлоатация и за затваряне на ядрени съоръжения, в частност по отношение на радиологичните аспекти.д) Изследване и развойна дейност за отчитане и контрол на ядрените материалиРазвойна дейност и оценка на измервателните техники на ядрените материали и характеристика на примерните материали, предназначени за дейности за отчитане и контрол, и за подобряване на системите за отчитане и контрол на ядрените материали.Член 31. Сътрудничеството, предмет на член 2 от настоящото споразумение, се осъществява по-конкретно посредством:- обмен на техническа информация чрез доклади, посещения, семинари, технически съвещания и др.,- обмен на персонал между лаборатории и/или органи за целите на обучението,- размяна на проби, материал, съоръжения и уреди за експериментални цели,- балансирано участие в съвместни проучвания и дейности.2. При необходимост страните и/или евентуално изпълняващите гореупоменатите дейности органи сключват договорености за определяне на обхвата, реда и условията за изпълнение на специфични дейности на сътрудничество.Тези договорености могат да се отнасят до финансовите механизми, до поемането на управленска отговорност и до точния режим за разпространение на информацията и за предоставяне на авторски права на интелектуална собственост.Министерството на атомната енергия на Руската федерация е изпълнителният орган на Русия, натоварен с изпълнението на настоящото споразумение.3. Страните координират осъществяваните в рамките на настоящото споразумение дейности с други международни дейности, свързани с ядрената безопасност, в които те участват, за да се съкрати до минимум дублирането.Член 41. Осъществяваните по силата на настоящото споразумение дейности зависи от наличието на необходимите финансови ресурси от всяка една от страните.2. Всички разходи, произтичащи от дейностите по сътрудничеството, се поемат от страната, която ги осъществява.3. Финансирането на промишлени дейности се изключва от обхвата на настоящото споразумение.Член 51. Настоящото споразумение се прилага от една страна на териториите, попадащи в приложното поле на Договора за създаване на Европейската общност за атомна енергия, и в съответствие с определените в този договор условия, и от друга страна — на територията на Руската федерация.2. Сътрудничеството в рамките на настоящото споразумение не противоречи на действащите във всяка една от страните законови и подзаконови нормативни уредби.3. Всяка страна прави всичко възможно в рамките на своето законодателство и нормативна уредба, за улесняване изпълнението на формалностите, свързани с движението на хора, преноса на


text: материали и на съоръжения, както и с трансфера на необходимата валута за целите на това сътрудничество.4. Обезщетението на понесените щети по време на изпълнението на настоящото споразумение се осъществява в съответствие с действащите във всяка една от страните законовите и подзаконови нормативни уредби.Член 6Използването на информацията, на правата на индустриална собственост и на авторските права, произтичащи от извършваните дейности по сътрудничеството в рамките на настоящото споразумение, протича в съответствие с приложения I, II и III, които са неразделна част от настоящото споразумение.Член 7Освен ако техните законовите и подзаконови нормативни уредби не предвиждат друго, страните се стремят да уреждат всички въпроси, свързани с настоящото споразумение, в частност тези, които се отнасят до неговото приложение и тълкуване, чрез провеждане на консултации помежду си.Член 81. Страните учредяват координационен комитет, включващ равен брой членове, определени от двете страни, за надзор при изпълнението на настоящото споразумение.2. Координационният комитет се свиква всяка година последователно в Общността и в Руската федерация за провеждане на редовни сесии, за да:- разглежда и оценява състоянието на сътрудничеството в рамките на настоящото споразумение и за да изготвя за целта годишни доклади,- определя по взаимно съгласие специфичните задачи, които следва да се предприемат в рамките на настоящото споразумение.3. При особени обстоятелства или за разглеждане на специфични въпроси страните могат по взаимно съгласие да организират извънредни сесии на комитета.Член 91. Настоящото споразумение влиза в сила на датата, на която страните взаимно са се нотифицирали в писмен вид за изпълнението на необходимите за целта вътрешни процедури. То остава в сила за първоначален период от десет години.2. След този период настоящото споразумение се продължава с мълчаливо съгласие на петгодишни периоди, освен ако една от страните не е изявила желание с писмено предизвестие, връчено най-късно шест месеца преди датата на изтичане на срока му за валидност, да го отмени или измени с нови преговори.3. В случай на отмяна или на предоговаряне на настоящото споразумение разпоредбите на споразумението остават валидни в предишната си форма по отношение на вече предприетите преди искането за отмяна или предоговаряне дейности по сътрудничеството и по отношение на договореностите за осъществяването им, или за продължителността на календарната година, следваща изтичането на валидността на споразумението в предишната му форма, ако този срок е по-кратък.4. Отмяната на настоящото споразумение не накърнява правата и задълженията на страните, произтичащи от член 6 от настоящото споразумение.Съставено в Брюксел на трети октомври две хиляди и първа, в два екземпляра на испански, датски, немски, гръцки, английски, френски, италиански, нидерландски, португалски, фински, шведски и руски език, като текстовете на всички тези езици са еднакво автентични.За Европейската общност за атомна енергияPhilippe BusquinЗа правителството на Руската федерацияAlexander Rumyantsev--------------------------------------------------20011031ПРИЛОЖЕНИЕ IРъководни принципи за предоставяне на права на интелектуална собственост за общи изследователски дейности, предприемани в рамките на Споразумението за сътрудничество в областта на ядрената безопасностI. СОБСТВЕНОСТ, ПРЕДОСТАВЯНЕ И УПРАЖНЯВАНЕ НА ПРАВАТА1. Всички изследователски дейности, предприемани в рамките на настоящото споразумение, са общи изследователски дейности. Участниците разработват технологични управленски програми (ТУП) за собствеността и използването, по-конкретно за публикуването, на информация и на елементи от интелектуална собственост, оттук нататък наричани "резултати от интелектуални дейности" (РИД), произтичащи от